ΑΠΟΦΑΣΗ ΤΗΣ ΕΠΙΤΡΟΠΗΣ

της 28ης Ιουλίου 1999

σχετικά με την κρατική ενίσχυση που χορήγησε η Ομοσπονδιακή Δημοκρατία της Γερμανίας στην Kranbau Eberswalde GmbH

[κοινοποιηθείσα υπό τον αριθμό Ε(1999) 2915]

(Το κείμενο στη γερμανική γλώσσα είναι το μόνο αυθεντικό)

(Κείμενο που παρουσιάζει ενδιαφέρον για τον ΕΟΧ)

(1999/840/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 88 παράγραφος 2 δεύτερο εδάφιο,

τη συμφωνία για τον Ευρωπαϊκό Οικονομικό Χώρο, και ιδίως το άρθρο 62 παράγραφος 1 στοιχείο α),

Έχοντας καλέσει όλα τα ενδιαφερόμενα μέρη να καταθέσουν όλα τα σχόλιά τους σύμφωνα με το άρθρο 88 παράγραφος 2 της συνθήκης ΕΚ και το άρθρο 6 παραγραφος 1 του κανονισμού (ΕΚ) αριθ. 659/1999 του Συμβουλίου, της 22ας Μαρτίου 1999, για τη θέση λεπτομερών κανόνων εφαρμογής του άρθρου 93 της συνθήκης ΕΚ(1), να υποβάλουν τις παρατηρήσεις τους(2),

Εκτιμώντας τα ακόλουθα:

I. ΔΙΑΔΙΚΑΣΙΑ

(1) Με επιστολή της 25ης Ιουνίου 1997, την οποία η Επιτροπή έλαβε στις 27 Ιουνίου 1997 και καταχωρήθηκε με την ένδειξη Ν 433/97, οι γερμανικές αρχές κοινοποίησαν στην Επιτροπή ενίσχυση από την ομοσπονδιακή υπηρεσία για την ενοποίηση (BvS) και το Land του Βρανδεμβούργου στην Kranbau Eberswalde GmbH ("Kranbau Eberswaqlde"). Με επιστολή της 28ης Ιουλίου 1997, η Επιτροπή ζήτησε περαιτέρω πληροφορίες. Η Γερμανία απάντησε με επιστολή της 10ης Σεπτεμβρίου 1997, την οποία η Επιτροπή έλαβε στις 11 Σεπτεμβρίου 1997. Με επιστολή της 25ης Νοεμβρίου 1997, την οποία η Επιτροπή έλαβε στις 26 Νοεμβρίου 1997, η Γερμανία κοινοποίησε περαιτέρω ενδεχόμενα μέτρα ενίσχυσης για τα οποία πιεζόταν από τον ιδιώτη επενδυτή. Στις 21 Ιανουαρίου 1998, η υπόθεση αναταξινομήθηκε υπό τα στοιχεία ΝΝ9/98. Η τυπική διαδικασία έρευνας ξεκίνησε το Μάρτιο του 1998 και εστάλη σχετική επιστολή στις γερμανικές αρχές στις 16 Απριλίου 1998. Το περιεχόμενο της εν λόγω επιστολής δημοσιεύτηκε στην Επίσημη Εφημερίδα των Ευρωπαϊκών Κοινοτήτων στις 19 Νοεμβρίου 1998(3). Με επιστολή της 20ής Αυγούστου 1998, η οποία παρελήφθη στις 24 Αυγούστου 1998, η Γερμανία διευκρίνισε τη θέση της σχετικά με την κίνηση της τοπικής διαδικασίας έρευνας. Στις 11 Οκτωβρίου 1998, πραγματοποιήθηκε συνάντηση με τον επενδυτή και τον αποδέκτη, και οι γερμανικές αρχές επιβεβαίωσαν τις πληροφορίες που παρουσιάστηκαν κατά τη συνάντηση, σε επιστολή με ημερομηνία 23 Δεκεμβρίου 1998. Τα σχόλια των ενδιαφερομένων μερών εστάλησαν στη Γερμανία την 1η Μαρτίου 1999, για τα οποία η Γερμανία απάντησε με επιστολή της 12ης Απριλίου 1999. Η Γερμανία υπέβαλε περαιτέρω πληροφορίες με επιστολή της 12ης Ιουλίου 1999, η οποία παρελήφθη στις 13 Ιουλίου 1999, και με επιστολή της 23ης Ιουλίου 1999 η οποία παρελήφθη την ίδια ημέρα.

II. ΟΙ ΕΠΙΧΕΙΡΗΣΕΙΣ

(2) Αποδέκτης της ενίσχυσης είναι η Kranbau Eberswalde, εγκατεστημένη στο Eberswalde (Βρανδεμβούργο)(4), η οποία παράγει ειδικούς γερανούς για φορτώσεις σε λιμάνια, για συνδυασμένες οδικές/σιδηροδρομικές μεταφορές και για άλλους σκοπούς. Το 1998 το εργατικό της δυναμικό ανερχόταν σε 160 άτομα ενώ ο κύκλος εργασιών της σε 75 εκατομμύρια DEM. Δεδομένου ότι ανήκει στον όμιλο Koehne (βλέπε παρακάτω) δεν πρόκειται για μικρομεσαία επιχείρηση (ΜΜΕ) με την έννοια των κατευθυντηρίων γραμμών της Κοινότητας για τις κρατικές ενισχύσεις σε μικρές και μεσαίες επιχειρήσεις(5).

(3) Ο επενδυτής, ο όμιλος Koehne περιλαμβάνει ορισμένες εταιρείες οι οποίες ανήκαν προηγουμένως στην Koehne Verwaltungs GmbH & Co. Holding KG. Ο όμιλος δραστηριποιείται στην μεταποίηση και την προμήθεια κατασκευαστικών υλικών και στη μεταποίηση γερανών και ειδικών οχημάτων. Απασχολεί 800 εργαζόμενους και είχε ετήσιο κύκλο εργασιών ύψους 224 εκατομμυρίων DEM το 1997. Ο όμιλος KIROW είναι μέλος του ομίλου Koehne αρμόδιο για την κατασκευή γερανών και ειδικών οχημάτων. Απασχολεί 400 εργαζόμενους και είχε κύκλο εργασιών ύψους 118286 εκατομμυρίων DEM. Εκτός από την Kranbau Eberswalde, ο όμιλος KIROW περιλαμβάνει επίσης την εταιρεία Kocks Krane International GmbH ("KKΙ"), η οποία μετά την ολοκλήρωση της αναδιάρθρωσης θα αποτελεί μια ενιαία λειτουργική μονάδα με την Kranbau Eberswalde (βλέπει κεφάλαιο IV). Η KKΙ είναι εγκατεστημένη στη Βρέμη και σχεδιάζει γερανούς pnstpanamax, γέφυρες εμπορευματοκιβωτίων, εκφορτωτές πλοίων και γιγαντιαίους γερανούς. Έχει εργατικό δυναμικό 72 ατόμων και κύκλο εργασιών/[...](6). Η εν λόγω επιχείρηση αποβείται από το ενεργητικό που αγοράστηκε από το διαχειριστή της πτωχευμένης εταιρείας με έδρα τη βρέμη Vulkan Kocks ("Vulkan Kocks") - μέλους της Bremer Vulkan Verbunds ("BVV") που πτώχευσε το 1997 (δεν χορηγήθηκε ενίσχυση για την εξαγορά του ενεργητικού από τον όμιλο KIROW).

III. ΙΔΙΟΤΙΚΟΠΟΙΗΣΗ

(4) Η Kranbau Eberswalde ιδιωτικοποιήθηκε αρχικά με πώληση στη BVV τον Νοέμβριο του 1993. Η πώληση έγινε με δημόσια προσφορά πώλησης στην καλύτερη τιμή. Λόγω των δυσκολιών του ομίλου BVV, η Kranbau Eberswalde επέστρεψε στην κρατική ιδιοκτησία του Οκτώβριο του 1996 και αναζητήθηκε νέος ιδιώτης επενδυτής. Μετά από ανοιχτή πρόσκληση υποβολής προσφορών χωρίς όρους, πραγματοποιήθηκαν διαπραγματεύσεις μεταξύ της BvS και τουλάχιστον επτά εταιρειών. Επελέγη ο όμιλος Κoebne ο οποίος υπέβαλε την καλύτερη προσφορά.

(5) Σύμφωνα με τις πληροφορίες που υποβλήθηκαν, ούτε η Kranbau Eberswalde ούτε η Vulkan Kocks ενσωματώθηκαν στο σύστημα ταμειακής διαχείρισης της BVV.

(6) Η σύμβαση για την αγορά της Kranbau Eberswalde από τον σημερινό ιδιώτη επενδυτή και ιδιοκτήτη της εταιρείας συνάφθηκε τον Δεκέμβριο του 1996. Η τελική μεταβίβαση όλων των μετοχών στην KIOW-Leipzig Rail & Port AG πραγματοποιήθηκε τον Μάρτιο του 1997 [...] *, και ο ιδιώτης επενδυτής κατέβαλε 2 εκατομμύρια DEM, για την αύξηση του κεφαλαίου της (άλλες συνεισφορές στην Kranbau Eberswalde στον επενδυτή περιγράφονται στο κεφάλαιο V.

IV. Η ΤΡΕΧΟΥΣΑ ΑΝΑΔΙΑΡΘΡΩΣΗ

(7) Εκτός από τα μέτρα για την ορθολογικοποίηση της λειτουργίας της Kranbau Eberswalde, η τρέχουσα αναδιάρθρωση της εταιρείας έχει δύο πλευρές. Η πρώτη είναι η ολοκλήρωση της αναδιάρθρωσης που ξεκίνησε το 1993 βάσει της τότε προσέγγισης, που προέβλεπε την πλήρη οικονομική συγχώνευση των δραστηριοτήτων της Kranbau Eberswalde με αυτές του οικονομικού προκατόχου της KKΙ. Η δεύτερη αφορά την ενσωμάτωση της Kranbau Eberswalde στον όμιλο Koehne.

(8) Η αναδιάρθρωση της Kranbau Eberswalde ξεκίνησε το 1993. Στόχος ήταν η συγχώνευση των δραστηριοτήτων των δύο εταιρειών που ήταν εγκατεστημένες σε διαφορετικές γεωγραφικές θέσεις, της Kranbau Eberswalde στο Eberswalde και της Vulkan Kocks στη Βρέμη, σε μια ενιαία οικονομική οντότητα. Η Vulkan Kocks απέκτησε την ευθύνη για την διοίκηση, τη διανομή και τον χρηματοδοτικό έλεγχο της Kranbau Eberswalde. Οι υπηρεσίες μηχανολογικού σχεδιασμού για την Kranbau Eberswalde ήταν κοινές με την Vulkan Kocks οι δύο εταιρείες διέθεταν κοινές ομάδες συναρμολόγησης και κατασκευής η μελλοντική επιχειρηματική στρατηγική της Kranbau Eberswalde εξαρτιόταν από την βιομηχανική ιδιοκτησία της Vulkan Kocks οι τεχνολογικές βελτιώσεις της Kranbau Eberswalde μπορούσαν να αξιοποιηθούν μόνο μέσω πρόσβασης στη διανοητική ιδιοκτησία της Vulkan Kocks και σε πολλούς τομείς υπήρχε κοινό προσωπικό.

(9) Η αναδιάρθρωση της Kranbau Eberswalde στον όμιλο BVV συνοδεύτηκε από αυξανόμενες ζημίες. Έτσι, η ΒVV αφαίρεσε την Kranbau Eberswalde, δεδομένου ότι λειτουργούσε στην Ανατολική Γερμανία, από τον όμιλο BVV πριν από την πτώχευση του ομίλου BVV, ώστε η Kranbau Eberwalde να μην αναμειχθεί στη διαδικασία πτώχευσης. (Αντίθετα, η Vulkan Kocks, που ήταν εγκατεστημένη στην πρώην Δυτική Γερμανία, πτώχευσε). Όταν ο όμιλος BVV αντιμετώπισε δυσκολίες, η συγχώνευση της Kranbau Eberswalde και της Vulkan Kocks βρισκόταν σε προχωρημένο στάδιο. Η Vulkan Kocks ήταν πλέον υπεύθυνη για τη διοίκηση και τη διανομή της Kranbau Eberswalde και το μέλλον της Kranbau Eberswalde εξαρτιόταν επίσης από τη βιομηχανική ιδιοκτησία της Vulkan Kocks. Λόγω του βαθμού συγχώνευσης μεταξύ της Kranbau Eberswalde και της Vulkan Kocks, ο όμιλος KIROW απέκτησε από τον διαχειριστή, τον Απρίλιο του 1997, το ενεργητικό της Vulkan Kocks και το χρησιμοποίησε για να δημιουργήσει την KKΙ. Χωρίς το ενεργηπκό αυτό, η αναδιάρθρωση της Kranbau Eberswalde δεν θα είχε ολοκληρωθεί παρά μόνο με το σχεδιασμό ενός εξ ολοκλήρου νέου προγράμματος αναδιάρθρωσης. Σύμφωνα με τις γερμανικές αρχές, το εν λόγω ενεργητικό αγοράστηκε χωρίς τη χορήγηση ενίσχυσης.

(10) Η ενσωμάτωση της Kranbau Eberswalde στον όμιλο Knehne θα συμβάλει στο να καταστεί κερδοφόρα επιχείρηση. Γενικότερα, η Kranbau Eberswalde θα επωφεληθεί από τη σχέση της με τη συγγενή εταιρεία, KIROW-Leipzig Rail & Port AG· δεδομένου ότι δραστηριοποιούνται σε γενικές αγορές, η καθεμία θα μπορεί να έχει πρόσβαση στους πελάτες της άλλης και να προσφέρει ευρύ φάσμα προϊόντων. Οι δύο εταιρείες μπορούν επίσης να μειώσουν το κόστος χρησιμοποιώντας από κοινού ορισμένες εσωτερικές υπηρεσίες και κοινά τμήματα. Επιπλέον, μπορούν να εξοικονομήσουν κόστος με στρατηγικές κοινών αγορών για τα προϊόντα και τα υλικά που χρησιμοποιούν. Τα εσωτερικά μέτρα ορθολογικοποίησης όπως ο περιορισμός ορισμένων σταδίων της παραγωγής, η εισαγωγή τεχνολογίας σχεδίασης με ηλεκτρονικό υπολογιστή και μια νέα προσέγγιση μάρκετινγκ θα επιτρέψουν στην Kranbau Eberswalde να αναπτύξει νέα προϊόντα και να εισέλθει σε νέες αγορές.

(11) Μια άλλη πτυχή της τρέχουσας οργανωτικής αναδιάρθρωσης της Kranbau Eberswalde είναι η συνεχής μείωση της παραγωγικής ικανότητας σε ότι αφορά τις εγκαταστάσεις, τον εξοπλισμό και το ειδικευμένο προσωπικό. Από τις αρχές του 1997, πούλησε παραγωγικό εξοπλισμό, περιλαμβανομένου και εξοπλισμού κοπής και συγκόλλησης, πρεσών και τόρνων σε διάφορους αγοραστές. Δεδομένου ότι τα μηχανήματα αυτά δεν μπορούν να χρησιμοποιηθούν χωριστά για την κατασκευή γερανών, αλλά πρέπει να χρησιμοποιούνται ως ένα σύνολο, η πώληση σε αγοραστές σε διάφορες αγορές σημαίνει μόνιμη μείωση της ικανότητας παραγωγής γερανών. Το εργατικό δυναμικό μειώθηκε επίσης από 239 άτομα το 1997 σε 159 το 1998. Έτσι, η παραγωγική ικανότητα σε ώρες μειώθηκε από 255000 ώρες το 1990 σε 52000 το 1998. Στην αρχή της τρέχουσας φάσης της αναδιάρθρωσης το 1997, ανερχόταν σε 73500 ώρες.

(12) Πρέπει να αναφερθεί ότι, μολονότι η KKΙ δεν είναι ο αποδέκτης της ενίσχυσης και συνεπώς δεν όφειλε να μειώσει την παραγωγική της ικανότητα, τη μείωσε στο πλαίσιο της διαδικασίας ανεξαρτοποίησης από την Vulkan Kocks. Ένας δείκτης της ικανότητας της εταιρείας είναι ο αριθμός των εργαζομένων ο οποίος μειώθηκε από 184 το 1997 σε 73 το 1999.

(13) Πρέπει να σημειωθεί ότι, εκτός από την υποχρέωση βάσει της σύμβασης ιδιωτικοποίησης να διασφαλισθεί ότι η ενίσχυση χρησιμοποιείται μόνο για τους σκοπούς της σύμβασης, Kranbau Eberswalde η έχει χωριστούς δικούς της λογαριασμούς, και καταρτίζει δικούς της λογαριασμούς κερδών και ζημιών και ισολογισμούς επιπλέον, η χρήση των κρατικών χρηματοδοτικών πόρων ελέγχεται από ανεξάρτητο λογιστή.

(14) Το κόστος της αναδιάρθρωσης, ανέρχεται σε περίπου 99,7 εκατομμύρια DΕΜ και κατανέμεται ως εξής:

>ΘΕΣΗ ΠΙΝΑΚΑ>

(15) Η κάλυψη ζημιών 41,9 εκατομμυρίων DEM αναφέρεται σε ζημιές της περιόδου πριυ από την ιδιωτικοποίηση (1996) και τη δραστηριοποίηση με το νέο επενδυτή (1997). Οι ζημιές αυτές ήταν αποτέλεσμα της κατάρρευσης του ομίλου BVV, που επηρέασε τόσο την εμπιστοσύνη της πελατείας όσο και τη δυνατότητα της Kranbau Eberswalde να λαμβάνει εμπορικά δάνεια. Ο όμιλος Koehne δεν είναι σε θέση να λάβει ολόκληρο το ποσό για την επιστροφή της Kranbau Eberswalde στην κερδοφορία.

(16) Σύμφωνα με το σχέδιο αναδιάρθρωσης, η κερδοφορία αναμένεται να αποκατασταθεί το 1999. Στον ακόλουθο πίνακα(7), περιλαμβάνονται τα στοιχεία-κλειδιά για την προβλεπόμενη επιστροφή στην κερδοφορία. Τα στοιχεία για το 1999 και το 2000 βασίζονται σε προβολές που πραγματοποιήθηκαν κατά την ιδιωτικοποίηση σε (εκατομμύρια DEM).

>ΘΕΣΗ ΠΙΝΑΚΑ>

(17) Ο κύκλος εργασιών θα αυξηθεί από [...] * το 1997 [...] * το 2000. Από το 1999, αναμένονται θετικά λειτουργικά αποτελέσματα, με τα οποία θα καλυφθούν οι ζημίες και θα σημειωθούν κέρδη [...] *. Η αύξηση του κύκλου εργασιών από το 1998 στο 1999 αντικατοπτρίζει βελτίωση στις παραγγελίες λόγω της επίδρασης της ιδιωτικοποίησης και της ανάπτυξης νέων προϊόντων. Η μείωση στο κόστος του προσωπικού από το 1997 στο 1998 αντικατοπτρίζει περαιτέρω μείωση του εργατικού μετά την ιδιωπκοποίηση και τα αποτελέσματα της συλλογικής σύμβασης για τη μείωση των μισθών.

V. ΤΡΕΧΟΥΣΑ ΜΕΤΡΑ ΕΝΙΣΧΥΣΗΣ ΚΑΙ ΣΥΜΒΟΛΗ ΤΟΥ ΕΠΕΝΔΥΤΗ

(18) Η τρέχουσα φάση αναδιάρθρωσης της Kranbau Eberswalde που κοστίζει περίπου 99,7 εκατομμύρια DEM, χρηματοδοτείται από δημόσιες και ιδιωτικές πηγές. Η Kranbau Eberswalde έλαβε ή θα λάβει από την BvS και το Land του Βρανδεμβούργου συνολική χρηματοδότηση ύψους 60,64 εκατομμυρίων DΕM(8) που περιλαμβάνει τα ακόλουθα:

α) δάνειο 5 εκατομμυρίων DEM που χορήγησε η BvS το 1996 και από το οποίο παραιτήθηκε, μαζί με τόκους 95000 DEM·

β) δάνειο 5 εκατομμυρίων DEM που χορήγησε το Land του Βρανδεμβούργου το 1996 και από το οποίο παραιτήθηκε, μαζί με τόκους 76000 DEM·

γ) δάνειο 15 εκατομμυρίων DEM που χορήγησε η BvS με ετήσιο επιτόκιο 5 %, και από το οποίο παραιτήθηκε με την προοπτική θετικής απόφασης της Επιτροπής·

δ) επένδυση 5 εκατομμυρίων DEM από το ταμείο σταθεροποίησης του Βρανδεμβούργου(9)·

ε) εγγύηση των ομοσπουδιακών αρχών και του Land ως το 80 % (24 εκατομμύρια DEM) πιστωτικής γραμμής ύψους 30 εκατομμυρίων DEM (η εγγύηση αυτή ενεργοποιείται μόνον εφόσον χρησιμοποιηθεί εγγύηση ύψους 6 εκατομμυρίων DEM των επενδυτών)·

στ) επιδότηση 2,5 εκατομμυρίων DEM από τη BvS με την προοπτική θετικής απόφασης της επιτροπής·

ζ) επιδότηση 4,14 εκατομμυρίων DEM στο πλαίσιο της έγκρισης του κοινού προγράμματος ε:νισχύσεων από την ομοσπονδιακή κυβέρνηση και τα Lander για τη βελτίωση των περιφερειακών οικονομικών διαρθρώσεων(10) (πόροι GA).

(19) Από ιδιωτικές πηγές, η Kranbau Eberswalde (περιλαμβανομένης και της KKΙ) θα λάβει 39,06 εκατομμύρια DEM από τον όμιλο Koehne. Το ποσό αυτό περιλαμβάνει τα ακόλουθα μέτρα που χρηματοδοτήθηκαν ιδιωτικά συνολικού ύψους 25,06 εκατομμυρίων DEM, για την Kranbau Eberswalde:

α) αύξηση κεφαλαίου (λαμβανομένης και της τιμής αγοράς) 2 εκατομμύρια DEM·

β) χορήγηση εγγύησης 6 εκατομμύρια DEM

γ) χορήγηση δανείου 10 εκατομμύρια DEM από ιδιωτική τράπεζα(11)·

δ) άλλες μη κεφαλαιακές συνεισφορές ύψους 300000 DEM (κόστος έκθεσης εμπειρογνωμόνων, κόστος ελέγχου των λογιστών)·

ε) λοιπές πληρωμές σε μετρητά ύψους 350000 DΕΜ·

στ) πόροι από εξωτερικές πηγές ύψους 6,41 εκατομμύρια DΕΜ.

(20) Επιπλέον, εκτός από την τιμή αγοράς [...] * με τις συμμετοχές, ο επενδυτής επένδυσε 14 εκατομμύρια DEM για τη δημιουργία της KKΙ ώστε να συμπληρώσει την αναδιάρθρωση της Kranbau Eberswalde (βλέπε κεφάλαιο IV). Το ποσό αυτό αναλύεται ως ε:ξής:

α) πλήρως καταβεβλημένο κεφάλαιο 3 εκατομμύρια DEM·

β) χορήγηση εγγυήσεων έως 11 εκατομμύρια DEM

Οι γερμανικές αρχές επιβεβαίωσαν ότι δεν χορηγήθηκε ενίσχυση σε σχέση με την KKΙ).

(21) Στον ακόλουθο πίνακα φαίνεται η προέλευση των διαφόρων μέτρων χρηματοδότησης:

>ΘΕΣΗ ΠΙΝΑΚΑ>

VI. Η ΑΓΟΡΑ

(22) Οι επιχειρηματικές δραστηριότητες της Kranbau Eberswalde περιλαμβάνουν την κατασκευή και τη συναρμολόγηση διαφόρων τύπων ειδικών γερανών, περιλαμβανομένων γερανών για εμπορευματοκιβώτια, γεφυρογερανών και γερανών για λιμάνια. Η εταιρεία ειδικεύτηκε κυρίως στην κατασκευή διπλών γερανών. Ο ιδιοκτήτης της Kraηbau Eberswalde, η KIROW-Leipzig Rail & Port AG, δραστηριοποιείται σε λιμενικές περιοχές παράγοντας σιδηροδρομικούς γερανούς, εξοπλισμό λιμένων, φορτωτές, συστήματα μεταφοράς και σιδηροδρομικό μηχανολογικό εξοπλισμό. Δεν υπάρχει επικάλυψη μεταξύ των δύο εταιρειών σε συγκεκριμένα είδη προϊόντων. Στην αναδιαρθρωμένη μορφή της, η εταιρεία θα δραστηριοποιείται επίσης στην αγορά για την ανάπτυξη γερανών Postpanamax, γεφυρογερανών, εκφορτωτών πλοίων και γιγαντιαίων γερανών (δραστηριότητες της KKΙ).

(23) Δεδομένου ότι η σχετική αγορά είναι η παγκόσμια, επηρεάζεται το εμπόριο μεταξύ κρατών μελών (η Kranbau Eberswalde εξάγει το 2,5 % της παραγωγής της σε άλλα κράτη μέλη, το 46,6 % εκτός της Κοινότητας και το υπόλοιπο 50,9 το διαθέτει στη Γερμανία). Η γενική αγορά για τους γερανούς και ανυψωτικό εξοπλισμό είναι ιδιαίτερα ανταγωνιστική και, σύμφωνα με τις πληροφορίες που διαθέτει η Επιτροπή φαίνεται να υπάρχει πλεονάζουσα παραγωγική ικανότητα γενικά στον τομέα. Εξάλλου, υπάρχει ζωηρό διασυνοριακό εμπόριο εντός της Κοινότητας στον ίδιο τομέα(12).

(24) Ωστόσο, η Kranbau Eberswalde δραστηριοποιείται σε ειδικευμένη αγορά όπου δεν φαίνεται να υπάρχει πλεονάζουσα παραγωγική ικανότητα.

(25) Σε ότι αφορά τη νέα δραστηριότητα που οφείλεται στην KKΙ, η KKΙ ως μηχανολογική εταιρεία δραστηριοποιείται σε αγορά προϊόντων η οποία προηγείται σε σχέση με το στάδιο της παραγωγής. Αφού δεν υπάρχουν ενδείξεις ότι η αγορά στο επόμενο στάδιο της παραγωγής όπου δραστηριοποιείται η Kranbau Eberswalde χαρακτηρίζεται από πλεονάζουσα παραγωγική ικανότητα, δεν υπάρχει λόγος να επηρεαστεί το προηγούμενο στάδιο παραγωγής για το σχεδιασμό των γερανών από πλεονάζουσα παραγωγική ικανότητα.

VII. ΛΟΓΟΙ ΓΙΑ ΤΗΝ ΚΙΝΗΣΗ ΑΤΥΠΗΣ ΔΙΑΔΙΚΑΣΙΑΣ ΕΡΕΥΝΑΣ

(26) Οι πληροφορίες που υπέβαλε η Γερμανία στην κοινοποίηση δεν ήταν ικανοποιητικές σε διάφορα σημεία και δημιούργησαν αμφιβολίες ως προς την συμβιβασιμότητα των μέτρων με τις κατευθυντήριες γραμμές για τις ενισχύσεις διάσωσης και αναδιάρθρωσης σε εταιρείες που αντιμετωπίζουν δυσχέρειες(13). Τα σημεία αυτά περιλάμβαναν:

α) ασαφές σχέδιο αναδιάρθρωσης με αποκλίσεις σε σχέση με τις προβλεπόμενες επιδόσεις·

β) φαινομενική διαρθρωτική πλεονάζουσα παραγωγική ικανότητα στην αγορά αναφοράς, με έλλειψη σαφήνειας για τις εξελίξεις της παραγωγικής ικανότητας και, πάντως, χωρίς σαφή μείωση της παραγωγικής ικανότητας από την Kranbau Eberswalde·

γ) φαινομενικά χαμηλή συμβολή του επενδυτή.

VIII. ΣΧΟΛΙΑ ΑΠΟ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΤΗ ΓΕΡΜΑΝΙΑ

(27) Η διαδικασία έρευνας είχε ως αποτέλεσμα σχόλια από δύο ανταγωνιστές, την Caillard (θυγατρική του ομίλου Rolls Royce) και την Kranservice Rheinberg GmbH ("KSR") (θυγατρική του ομίλου Mannesman Dematic). Η Γερμανία υπέβαλε λεπτομερή και αναλυτικά επιχειρήματα και για τα δύο σχόλια.

(28) Σε επιστολή που παρελήφθη στις 4 Ιανουαρίου 1999, η Caillard υποστήριξε ότι υπήρχε πλεονάζουσα παραγωγική ικανότητα και ότι η KIROW-Leipzig Rail and Ρort AG (μιια άλλη εταιρεία του ομίλου KIROW) έλαβε ενίσχυση που χρησιμοποιήθηκε για επιθετική πολιτική τιμών. Η Γερμανία υποστήριξε απαντώντας ότι οι αιτιάσεις της Caillard δεν αναφέρονταν στον σημερινό αποδέκτη της ενίσχυσης και ήταν χρονολογικά ασυνεπής. Υποστήριξε ότι δεν ήταν καμία δυνατή ροή ενίσχυσης από την Kranbau Eberswalde στην KIROW-Leipzig Rail και Ρort AG οι δύο εταιρείες είχαν σχέσεις επί ίσοις όροις, όπως επιβεβαιώνεται από την έκθεση ενός ορκωτού λογιστή.

(29) Η KSR υποστήριξε ότι υπήρχε πλεονάζουσα παραγωγική ικανότητα και επιθετική πολιτική τιμών. Για παράδειγμα, ανέφερε πρόσκληση υποβολής προσφορών της Deutschen Bahn για δύο γερανούς εμπορευματοκιβωτίων. Η προσφορά της Kranbau ήταν κατά 15 % χαμηλότερη από η KSR, μολονότι η KSR είχε μεγαλύτερη προσφορά με την οποία δεν ανέμενε να πραγματοποιήσει κέρδη και είχε περικόψει το διοικητικό κόστος, το κόστος διανομής και το κόστος των υλικών κατά 40 %. Η Γερμανία απέρριψε τις αιτιάσεις της KSR: η προσφορά της Kranbau Eberswalde κάλυπτε το κόστος της και δεν επελέγη καν ως καλύτερη προσφορά. Σε ότι αφορά την παραγωγική ικανότητα, η Γερμανία επανέλαβε ότι η Kranbau Eberswalde δραστηριοποιείται σε αναπτυσσόμενο τμήμα της αγοράς.

IX. ΕΚΤΙΜΗΣΗ

(30) Τα χρηματοδοτικά μέτρα για την Kranbau Eberswalde αποτελούν ενίσχυση με την έννοια του άρθρου 87 παράγραφος 1 της συνθήκης ΕΚ, δεδομένου ότι παρέχουν κρατικά κεφάλαια και προσδίδουν στην Kranbau Eberswalde δωρεάν πλεονέκτημα το οποίο μια επιχείρηση που θα αντιμετώπιζε δυσχέρειες δεν θα είχε λάβει από ιδιώτη επενδυτή· έτσι, υπάρχει απειλή νόθευσης του ανταγωνισμού και, λόγω της φύσης της αγοράς, επηρεάζεται το εμπόριο μεταξύ κρατών μελών. Η ακόλουθη σειρά ενισχύσεων πρέπει να θεωρηθούν ως νέες ενισχύσεις που θα εκτιμηθούν από την Επιτροπή:

α) δάνειο 5 εκατομμυρίων DEM που χορήγησε η BvS το 1996 και από το οποίο παραιτήθηκε στη συνέχεια με τόκους 95000 DEM·

β) δάνειο 5 εκατομμυρίων DEM που χορήγησε το Land του Βρανδεμβούργου το 1996 και από το οποίο παραιτήθηκε στη συνέχεια με τόκους 76000 DEM·

γ) δάνειο 15 εκατομμυρίων DΕΜ το οποίο χορήγησε η BvS με ετήσιο επιτόκιο 5 % και από το οποίο παραιτήθηκε στη συνέχεια με την προοπτική θετικής απόφασης της Επιτροπής·

δ) καταβολή 5 εκατομμυρίων DEM από το ταμείο σταθεροποίησης του Βρανδεμβούργου(14)·

ε) εγγύηση από την ομοσπονδιακή κυβέρνηση και το Land μέχρι 80 % (24 εκατομμύρια DEM) της πιστωτικής γραμμής 30 εκατομμυρίων DEM (η εγγύηση αυτή ενεργοποιείται μόνον εφόσον χρησιμοποιηθεί εγγύηση 6 εκατομμυρίων DEM την οποία θα παράσχουν οι επενδυτές)·

στ) επιδότηση 2,5 εκατομμυρίων DEM που χορηγήθηκε από την BvS με την προοπτική θετικής απόφασης της Επιτροπής.

(31) Μολονότι η επιδότηση 4,14 εκατομμυρίων DEM χορηγήθηκε από το εγκεκριμένο πρόγραμμα ενισχύσεων που είναι γνωστό ως κοινό πρόγραμμα ομοσπονδιακής κυβέρνησης/Land για τη βελτίωση των περιφερειακών οικονομικών διαρθρώσεων(15) (πόροι GA) και συνεπώς δεν αποτελεί νέο μέτρο, θα ληφθεί υπόψη για την εκτίμηση της αναλογικότητας της ενίσχυσης.

(32) Σύμφωνα με το άρθρο 87 παράγραφος 1 της συνθήκης ΕΚ, είναι ασυμβίβαστες με την κοινή αγορά οι ενισχύσεις προς επιχειρήσεις που επηρεάζουν το εμπόριο μεταξύ κρατών μελών και νοθεύουν ή απειλούν να νοθεύσουν τον ανταγωνισμό στην κοινή αγορά. Δεδομένης της φύσης της εν λόγω ενίσχυσης και των ιδιαίτερων χαρακτηριστικών της βιομηχανίας κατασκευής γερανών, το συγκεκριμένο πακέτο ενισχύσεων εμπίπτει σαφώς στο πεδίο του άρθρου 87 παράγραφος 1 της συνθήκης ΕΚ. Τέτοιες ενισχύσεις είναι κατ' αρχάς ασυμβίβαστες με την κοινή αγορά, εκτός αν είναι επιλέξιμες για μια από τις εξαιρέσεις που προβλέπονται στο άρθρο 87 παράγραφος 2 ή 3 της συνθήκης ΕΚ. Το άρθρο 87 παράγραφος 3 ισχύει για την περίπτωση αυτή. Δίνει στην Επιτροπή διακριτική ευχέρεια να επιτρέπει κρατικές ενισχύσεις υπό ορισμένες περιστάσεις. Οι περιστάσεις αυτές περιλαμβάνουν, βάσει του άρθρου 87 παράγραφος 3 στοιχείο γ), ενισχύσεις για τη διευκόλυνση της ανάπτυξης ορισμένων οικονομικών δραστηριοτήτων, όσον οι ενισχύσεις αυτές δεν επηρεάζουν αρνητικά τους όρους του εμπορίου σε βαθμό αντίθετο με το κοινό συμφέρον. Οι κατευθυντήριες γραμμές καθορίζουν τις απαιτούμενες προϋποθέσεις ώστε να μπορεί η Επιτροπή να ασκεί αυτή τη δυνατότητα.

(33) Βάσει του άρθρου 87 παράγραφος 3 στοιχείο α) της συνθήκης ΕΚ, η Επιτροπή έχει επίσης τη δυνατότητα να επιτρέπει κρατικές ενισχύσεις με στόχο την προώθηση της οικονομικής ανάπτυξης περιοχών στις οποίες το βιοτικό επίπεδο είναι συνήθως χαμηλό ή στις οποίες επικρατεί σοβαρή υποαπασχόληση. Τα νέα γερμανικά Lander εμπίπτουν στο πεδίο αυτής της διάταξης(16). Το γεγονός ότι η ενίσχυση χορηγείται σε μία μόνον επιχείρηση που αντιμετωπίζει δυσχέρειες δεν την εμποδίζει από το να συνιστά περιφερειακή ενίσχυση η οποία να εμπίπτει στο πεδίο του άρθρου 87 παράγραφος 3 στοιχείο α)(17). Στην περίπτωση αυτή, ωστόσο, κύριος στόχος της ενίσχυσης είναι πτ:ρισσότερο η αναδιάρθρωση μιας εταιρείας που αντιμετωπίζει δυσχέρειες παρά η προώθηση της οικονομικής ανάπτυξης μιας περιοχής. Ακόμη και αν μια επιτυχώς αναδιαρθρωμένη εταιρεία μπορεί να συμβάλει στην ανάπτυξη της περιοχής, η ενίσχυση θα πρέπει να εκτιμηθεί βάσει του άρθρου 87 παράγραφος 3 στοιχείο γ) αντί του άρθρου 87 παράγραφος 3 στοιχείο α).

(34) Η κοινοποίηση που υπέβαλε η Γερμανία τον Ιούλιο του 1997 αναφερόταν σε ενίσχυση αναδιάρθρωσης. Τα κοινοποιηθέντα μέτρα θα πρέπει συνεπώς να πληρούν τις προϋποθέσεις που καθορίζονται στο σημείο 3.2 των κατευθυντήριων γραμμών προκειμένου να θεωρηθούν ενίσχυση αναδιάρθρωσης συμβιβάσιμη με την κοινή αγορά με την έννοια του άρθρου 87 παράγραφος 3 στοιχείο γ) της συνθήκης ΕΚ.

X. ΑΠΟΚΑΤΑΣΤΑΣΗ ΤΗΣ ΜΑΚΡΟΠΡΟΘΕΣΜΗΣ ΒΙΩΣΙΜΟΤΗΤΑΣ

(35) Το σχέδιο αναδιάρθρωσης πρέπει να αποκαθιστά την μακροπρόθεσμη βιωσιμότητα της εταιρείας εντός λογικού χρονοδιαγράμματος και με βάση ρεαλιστικές παραδοχές. Προκειμένου να αξιολογήσει το σχέδιο, η Επιτροπή ζητεί πληροφορίες σχετικά με τα αίτια των τρεχουσών δυσχερειών της εν λόγω επιχείρησης, τα προτεινόμενα εσωτερικά μέτρα και τα αναμενόμενα απατελέσματά τους.

(36) Η Επιτροπή σημειώνει ότι, σε απάντηση στην επιστολή της για την κίνηση της διαδικασίας έρευνας, η Γερμανία υπέβαλε πρόσθετες πληροφορίες για τα μέτρα αναδιάρθρωσης. Τα προβλήματα που αντιμετωπίζει η Kranbau Eberswalde και τα απαιτούμενα μέτρα για την αντιμετώπισή τους περιγράφηκαν παραπάνω. Τα μέτρα θειωρούνται κατάλληλα για την αντιμετώπιση αυτών των προβλημάτων. Επιπλέον, η οικονομική επίδοση της Kranbau Eberswalde ανταποκρίνεται στις προβλέψεις κατά το χρόνο της ιδιωτικοποίησης.

(37) Από την χρηματοδοτική ανάλυση συνάγεται ότι η Kranbau Eberswalde θα είναι σε θέση να μειώσει σημαντικά τις ζημίες της και να επιλύσει τα προβλήματά της στα επόμενα έτη. Η χρηματοδοτική της κατάσταση βελτιώθηκε σταθερά (βλέπε κεφάλαιο IV), και η σταθερή βελτίωση των στοιχείων και των ποιοτικών πτυχών της αναδιάρθρωσης σημαίνει ότι οι χρηματοδοτικές προβλέψεις είναι αξιόπιστες.

(38) Έτσι, η αναδιάρθρωση κατά την ιδιωτικοποίηση αναμένεται να επιτρέψει στην Kranbau Eberswalde να επιτρέψει στην κερδοφορία εντός της τετραετούς περιόδου αναδιάρθρωσης, που μπορεί να θεωρηθεί ως λογικό χρονοδιάγραμμα.

XI. ΜΗ ΥΠΑΡΞΗ ΝΟΘΕΥΣΗΣ ΤΟΥ ΑΝΤΑΓΩΝΙΣΜΟΥ

(39) Περαιτέρω προϋπόθεση για τις ενισχύσεις αναδιάρθρωσης που καθορίζεται από τις κατευθυντήριες γραμμές, είναι ότι τα μέτρα τα οποία λαμβάνονται πρέπει, κατά το δυνατόν, να αντισταθμίζουν τυχόν αρνητικές συνέπειες για τους ανταγωνιστές. Διαφορετικά οι ενισχύσεις θα ήταν αντίθετες με το κοινό συμφέρον. Γενικά, οι ενισχύσεις για αναδιάρθρωση καταλήγουν σε νόθευση του ανταγωνισμού αν χρησιμοποιηθούν για την αύξηση της παραγωγικής ικανότητας. Στην περίπτωση διαρθρωτικής πλεονάζουσας παραγωγικής ικανότητας στην εν λόγω αγορά, ο αποδέκτης της ενίσχυσης πρέπει να συμβάλει στη μείωση της υπερβάλλουσας παραγωγικής ικανότητας, μειώνοντας αμετάκλητα την παραγωγική ικανότητά του σε ποσοστό ανάλογο με την ενίσχυση που έλαβε.

(40) Πρέπει να σημειωθεί ότι η Kranbau Eberswalde προέβη σε μείωση της παραγωγικότητάς της στο πλαίσιο της τρέχουσας αναδιάρθρωσης και ότι δεν υπάρχουν στοιχεία για πλεονάζουσα παραγωγική ικανότητα στο τμήμα της αγοράς που δραστηριοποιείται. (Πρέπει επίσης να σημειωθεί ότι μειώθηκε η παραγωγική ικανότητα και των μηχανολογικών δραστηριοτήτων της KKΙ, μολονότι δεν είναι αποδέκτης ενίσχυσης).

(41) Κατά την εκτίμηση της μείωσης της παραγωγικής ικανότητας, πρέπει να ληφθεί υπόψη το γεγονός ότι η Kranbau Eberswalde είναι εγκατεστημένη σε περιοχή που καλύπτεται από το άρθρο 87 παράγραφος 3 στοιχείο α) της συνθήκης ΕΚ. Έτσι, σύμφωνα με τις κατευθυντήριες γραμμές, η Επιτροπή μπορεί να δείξει μεγαλύτερη ευελιξία στην εφαρμογή του συγκεκριμένου κριτηρίου για περιπτώσεις που αφορούν αγορές με διαρθρωτική πλεονάζουσα παραγωγική ικανότητα. Στην περίπτωση αυτή, συνεπώς δεν είναι απαραίτητη περαιτέρω μείωση της παραγωγικής ικανότητας της Kranbau Εberswalde.

(42) Έτσι, η Επιτροπή θεωρεί ότι, δεδομένου ότι ο αποδέκτης της ενίσχυσης έχει μειώσει ουσιωδώς την παραγωγική του ικανότητα και ότι η Kranbau Eberswalde δραστηριοποιείται σε αναπτυσσόμενο τμήμα της αγοράς, οι επιπτώσεις στους ανταγωνιστές πρέπει να θεωρηθούν ελάχιστες. Συνεπώς, δεν υπάρχει νόθευση του ανταγωνισμού.

XII. ΕΝΙΣΧΥΣΗ ΑΝΑΛΟΓΗ ΜΕ ΤΟ ΚΟΣΤΟΣ ΚΑΙ ΤΑ ΟΦΕΛΗ ΤΗΣ ΑΝΑΔΙΑΡΘΡΩΣΗΣ

(43) Άλλη προϋπόθεση που καθορίζουν οι κατευθυντήριες γραμμές είναι το ποσό και η ένταση στις ενισχύσεις να περιορίζονται στο ελάχιστο απαραίτητο επίπεδο το οποίο να διασφαλίζει την αναδιάρθρωση και το οποίο να είναι ανάλογο με τα οφέλη που αναμένονται από την άποψη της Κοινότητας. Οι αποδέκτες της ενίσχυσης αναμένεται συνεπώς να συμβάλουν ουσιωδώς στο σχέδιο αναδιάρθρωσης με ίδιους πόρους. Προκειμένου να περιοριστεί η νόθευση από την ενίσχυση, η μορφή με την οποία χορηγείται η ενίσχυση πρέπει να είναι τέτοια ώστε να μην διαθέτει η εταιρεία πλεονάζουσα ταμειακή ρευστότητα που να μπορεί να χρησιμοποιηθεί για δραστηριότητες οι οποίες θα νοθεύσουν την αγορά.

(44) Στην περίπτωση αυτή, το συνολικό πακέτο ενίσχυσης από τη BvS και το Land ανέρχεται σε 60,64 εκατομμύρια DEM. Το ποσό αυτό περιλαμβάνει την παραίτηση από το δάνειο 5 εκατομμυρίων DEM με τόκους 95000 DEM, την παραίτηση από το δάνειο των 5 εκατομμυρίων DΕΜ με τόκους 76000 DΕΜ, ένα δάνειο 15 εκατομμυρίων DEM και συνεισφορά 5 εκατομμυρίων DΕΜ από το ταμείο σταθεροποίησης του Βρανδεμβούργου. Άλλο στοιχείο του πακέτου της ενίσχυσης αποτελεί η εγγύηση μέχρι 24 εκατομμύρια DEM από την BvS και το Land. Η επιδότηση 4,14 εκατομμυρίων DEM βάσει του προγράμματος πόρων GA πρέπει να προστεθεί στο ποσό της νέας ενίσχυσης προκειμένου να αξιολογηθεί η αναλογικότητα.

(45) Πέρα από την τιμή αγοράς [...] *, οι επενδυτές δεσμεύθηκαν να επενδύσουν 25,06 εκατομμύρια DEM(18) για την αναδιάρθρωση της Kranbau Eberswalde. Το κόστος αναδιάρθρωσης που σχετίζεται άμεσα με την Kranbau Eberswalde ανέρχεται σε 85,7 εκατομμύρια DEM, από τα οποία ο ιδιώτης επενδυτής συνεισφέρει περίπου 29 %. Αν περιληφθεί και το κόστος του επενδυτή για την KKΙ [14 εκατομμύρια DΕΜ(19)], η συνεισφορά του επενδυτή ανέρχεται σε πάνω από 39 % του συνολικού κόστους αναδιάρθρωσης, ύψους 99,7 ετκατομμυρίων DEM. Συνεπώς, η συνεισφορά του επενδυτή στην περίπτωση αυτή μπορεί να θεωρηθεί κατάλληλη.

(46) Ενόψει των παραπάνω, η Επιτροπή συμπεραίνει ότι δόθηκαν απαντήσεις σχετικά με τις ανησυχίες που εκφράστηκαν κατά την κίνηση της διαδικασίας και ότι πληρείται το κριτήριο της αναλογικότητας της ενίσχυσης.

XIII. ΠΛΗΡΗΣ ΕΦΑΡΜΟΓΗ ΤΟΥ ΣΧΕΔΙΟΥ

(47) Μια εταιρεία που δέχεται ενίσχυση αναδιάρθρωσης πρέπει να εφαρμόζει πλήρως το σχέδιο αναδιάρθρωσης που έχει υποβάλει και έγινε δεκτό από την Επιτροπή και να τηρήσει οποιαδήποτε άλλη υποχρέωση που προβλέπεται από την απόφαση της Επιτροπής. Διαφορετικά, εκτός αν η αρχική απόφαση τροποποιηθεί μετά από νέα κοινοποίηση από το κράτος μέλος, η Επιτροπή θα λάβει μέτρα για την επιστροφή της ενίσχυσης. Η Γερμανία υποσχέθηκε ότι θα ληφθούν όλα τα κατάλληλα μέτρα προκειμένου να διασφαλισθεί ότι το σχέδιο αναδιάρθρωσης θα εφαρμοσθεί. Συνεπώς, η Επιτροπή συμπεραίνει ότι πληροίται και αυτή η προϋπόθεση των κατευθυντήριων γραμμών.

XIV. ΣΥΜΠΕΡΑΣΜΑΤΑ

(48) Η Επιτροπή θεωρεί ότι η Γερμανία υλοποίησε παράνομα τα μέτρα ενίσχυσης που περιγράφονται παραπάνω κατά παράβαση του άρθρου 88 παράγραφος 3 της συνθήκης ΕΚ. Ωστόσο, ενόψει του προαναφερθέντος σκεπτικού, η Επιτροπή συμπεραίνει ότι, δεδομένου ότι πληρούν τις κατευθυντήριες γραμμές για τις ενισχύσεις αναδιάρθρωσης, τα μέτρα είναι συμβιβάσιμα με την κοινή αγορά,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η κρατική ενίσχυση ύψους 60640000 DEM (30004739 ευρώ) συν τους τόκους που χορήγησε και θα χορηγήσει η Γερμανία στην Kranbau Eberswalde είναι συμβιβάσιμη με την κοινή αγορά.

Σύμφωνα με τις διαθέσιμες πληροφορίες, η ενίσχυση αποτελείται από τα ακόλουθα μέτρα:

α) δάνειο 5 εκατομμυρίων DΕΜ που χορήγησε η ομοσπονδιακή υπηρεσία για την ενοποίηση (BvS) και από το οποίο παραιτήθηκε με τόκους 95000 DEM·

β) δάνειο 5 εκατομμυρίων DEM που χορήγησε το Land του Βρανδεμβούργου και το οποίο παραιτήθηκε με τόκους 76000 DEM·

γ) δάνειο 15 εκατομμυρίων DEM που χορήγησε η BvS με ετήσιο επιτόκιο 5 % και από το οποίο παραιτήθηκε με την προοπτική θετικής απόφασης της Επιτροπής·

δ) συνεισφορά 5 εκατομμυρίων DEM από το ταμείο σταθεροποίησης του Βρανδεμβούργου·

ε) εγγύηση 24 εκατομμυρίων DΕΜ από την ομοσπονδιακή κυβέρνηση και το Land·

στ) επιδότηση 2,5 εκατομμυρίων DEM από τη BvS.

Άρθρο 2

Σύμφωνα με τις κατευθυντήριες γραμμές για τις ενισχύσεις διάσωσης και αναδιάρθρωσης επιχειρήσεων που αντιμετωπίζουν δυσχέρειες, η Γερμανία θα υποβάλει λεπτομερείς ετήσιες εκθέσεις σχετικά με την εφαρμογή του σχεδίου αναδιάρθρωσης.

Άρθρο 3

Η παρούσα απόφαση απευθύνεται στην Ομοσπονδιακή Δημοκρατία της Γερμανίας.

Βρυξέλλες, 28 Ιουλίου 1999.

Για την Επιτροπή

Karel VAN MIERT

Μέλος της Επιτροπής

(1) ΕΕ L 83 της 27.3.1999, σ. 1.

(2) ΕΕ C 353 της 19.11.1998, σ. 3.

(3) Βλέπε υποσημείωση 2.

(4) Το ποσοστό ανεργίας στην εν λόγω περιοχή ανέρχεται σε 22,1 %. Αν ληφθεί υπόψη και η δευτερεύουσα απασχόληση, το σχετικό ποσοστό προσαυξάνεται κατά 6,9 %.

(5) ΕΕ C 213 της 27.7.1996, σ. 4.

(6) Επιχειρηματικό απόρρητο.

(7) Ο πίνακας αυτός περιέχει μια επιλογή στοιχείων-κλειδιών και οι στήλες δεν είναι αριθμητικά πλήρεις.

(8) Στο ποσό αυτό δεν περιλαμβάνονται οι τόκοι του δανείου.

(9) SG(95) D/9074.

(10) 27ο πρόγραμα πλαίσιο.

(11) Το δάνειο αυτό καλύπτεται με εγγύηση της KIROW-Leipzig Rail & Port AG ύψους 3 εκατομμυρίων DEM και με εγγύηση της Koehne Beteiligungsgesellschaft mbH & Co. Holbing KG ύψους 3 εκατομμυρίων DEM. Οι γερμανικές αρχές επιβεβαιώνουν ότι δεν υπάρχει συμμετοχή της ομοσπονδιακής κυβέρνησης ούτε του Land του Βρανδεμβούργου.

(12) Βλέπε σελίδες 57 και 60 των "Statistischen Handbuchs für den Mashinenbau", έκδοση 1997, που δημοσιεύτηκε από την Verband Deutscher Maschinen-und Anlagenbau e. V.

(13) ΕΕ C 368 της 23.12.1994, σ. 12.

(14) Βλέπε υποσημείωση 8.

(15) 27ο πρόγραμμα πλαίσιο.

(16) Βλέπε απόφαση της Επιτροπής για την κρατική ενίσχυση Ν 464/93.

(17) Βλέπε κοινές υποθέσεις C-278/92 και C-279/92, Ισπανία κατά της Επιτροπής (Hytasa/Imepiel), 1994, σ. Ι-4103.

(18) Για λεπτομέρειες σχετικά με τη συνεισφορά του επενδυτή, βλέπε κεφάλαιο V.

(19) Για λεπτομέρειες σχετικά με τη συνεισφορά του επενδυτή, βλέπε κεφάλαιο V.